Politiet: Pedonettverk planla overgrep mot ufødt barn
– Det er ikke én sak, men flere alvorlige saker som vi har jobbet med over tid. Det er snakk om flere nettverk, sier Gunnar Fløystad, leder for retts- og påtaleenheten i Vest politidistrikt. 51 personer er siktet, 20 av dem i Hordaland. Siktelsene gjelder blant annet voldtekt, menneskehandel og fremstilling av overgrepsbilder- og videoer. Til sammen er 150 terabyte med bilder og videoer beslaglagt, og det er dermed et av de største beslagene i norsk historie. Etterforskningen har fått navnet «Operasjon Dark Room». – I tillegg til de som er siktet i Vest politidistrikt, har vi sendt saker til de fleste politidistrikt i Norge, sier påtaleleder Janne Ringset Heltne.En av de siktede mennene hadde en gravid kjæreste, og avtalte at det ennå ufødte barnet skulle utsettes for overgrep når det ble født, ifølge politiet. Noen av de siktede har også strømmet overgrep direkte på nettet, og har utført overgrep mot egne, små barn. – Det er utstrakt kontakt mellom disse personene, og det chattes om overgrep. Noe av det som snakkes om er fantasier, andre er faktiske overgrep som har skjedd, sier påtalelederen. Politiet har avdekket flere overgrep mot mindreårige, både i Norge og utlandet. I tillegg har de identifisert flere barn som er avbildet i etterforskningsmaterialet. Blant de pågrepne er en førskolelærer og en jurist. – Flere av de pågrepne er høyt utdannede og IT-kompetente personer, som har benyttet seg av kryptering og anonymiseringsverktøy for å skjule sporene sine, sier Heltne. BAKGRUNN: Slik hacket FBI verdens største pedonettverk (VG+)Etterforskningen mot nettverket har vært omfattende og pågått for fullt fra nyttår, med 25 etterforskere. Etter det VG får opplyst kommer informasjon om de siktede fra FBI som i fjor sommer gjennomførte en aksjon mot det såkalte «mørke nettet». FBI hacket seg da inn og tok over en side med overgrepsmateriale, og distribuerte et usynlig program som sporet IP-adresser og annen informasjon som kunne identifisere de som var inne på siden. – Noen av personene i vårt kompleks går igjen i materialet fra FBI, men utgangspunktet for vår etterforskning er en lokal sak, sier etterforskningsleder Hilde Reikås. Vest politidistrikt har over lengre tid hatt en rekke etterforskere på saken, som fikk navnet «Dark Room», et kodenavn som nettopp retter seg inn mot et chatterom på det mørke nettet. Bakgrunn: Aksjon mot pedofilinettverk – politimann siktetVG skrev lørdag at en politimann er siktet i den store overgrepssaken. Ifølge VGs opplysninger ble det gjennomført en ransaking hjemme hos politimannen fredag, men han ble ikke pågrepet. På pressekonferansen i Bergen opplyste politiet at saken mot politimannen ikke er en del av komplekset som de etterforsker – og at den siktede politimannen ikke er en del av «Operasjon Dark Room». Påtaleansvarlig i Sør-Vest politidistrikt, som etterforsker saken mot politimannen, klargjør: – Saken mot politimannen kommer ut av etterforskningen mot en av de siktede i «Operasjon Dark Room», sier politiadvokat Stian Eskeland i Sør-Vest politidistrikt til VG. Siktelsen mot politimannen skal være knyttet opp mot materiale som seksualiserer barn, men Eskeland ønsker ikke å kommentere noe mer om siktelsen mot politimannen på det nåværende tidspunkt.Fredag fortalte politidirektør Odd Reidar Humlegård til Dagbladet at store spanings- og etterretningsressurser over flere måneder er blitt brukt på en svært omfattende sak. – De siste månedene har de prioritert knallhardt en kompleks og meget omfattende sak som jeg har sett meg enig i viktigheten av å prioritere, sa Humlegård til avisen. Uttalelsen kom etter at politiet i Bergen har fått massiv kritikk etter VGs avsløringer om at en varsler hevder at narkotikakriminalitet blir nedprioritert over flere år. Gjennom en 52 siders rapport tar en høyt betrodd tjenestemann i bergenspolitiet et knallhardt oppgjør med det han oppfatter som en ukultur i Vest politidistrikt: Politiet har fått en stående føring om å unnlate å gripe inn mot grov narkotikakriminalitet. Varselet ble levert politimesteren i april i år. Tidligere denne uken innrømte Humlegård overfor VG å ha brukt for lang tid på narkovarselet, som han selv har kjent til «en stund». Erna Solberg: – POD har brukt for lang tid
51 personer er siktet etter den omfattende etterforskningen av flere pedonettverk med utspring i Hordaland.